钦定古今图书集成/明伦汇编/闺媛典/第062卷 > 吴纬妻钱氏
## 钦定古今图书集成/明伦汇编/闺媛典/第062卷 > 吴纬妻钱氏

按《苏州府志》：“钱氏，嘉定人，吴纬妻。归未期，夫殁，誓以
身殉。时妊方四月，翁姑以大义解之。已而生男，里人
或谋娶之，语稍泄，即自经卧内，家人惊救，彻旦乃甦。
一日设奠，子匍匐取食，钱喜且泣曰：‘儿能自食，无须
我矣’。遂绝食而死，时年二十三。有司上其事，诏旌表。”